Πληροφορική

=Πληροφορική=



**Πληροφορική** είναι η Επιστήμη και η Τεχνολογία που έχει σαν αντικείμενο τη συλλογή, αποθήκευση, επεξεργασία και διανομή πληροφοριών με την βοήθεια υπολογιστικών συστημάτων. Ασχολείται επιπλέον με την κωδικοποίηση συμβολικών αναπαραστάσεων γνώσεων και πληροφοριών. Η πληροφορική σαν Επιστήμη έδωσε σπουδαία σημασία στην σχεδίαση, υλοποίηση και βελτιστοποίηση συσκεύων που σχετίζονται άμεσα με την ανάπτυξη της Τεχνολογίας, και υπηρεσιών. Τα προϊόντα της (προγράμματα,υπολογιστές, δίκτυα, αυτοματισμοί, ρομποτικές διατάξεις) συγκροτούν ένα σύνθετο πλέγμα εργαλείων που συμβάλλουν στην απόκτηση γνώσης και δεξιοτήτων, βοηθάνε τη σκέψη και τις αποφάσεις του ανθρώπου, ατομικά και συλλογικά.Η πληροφορική συνδέεται πολύ στενά με την επιστήμη των υπολογιστών, διότι η αυτοματοποιημένη υλοποίηση των μεθόδων της βασίστηκε από την πρώτη στιγμή στους ηλεκτρονικούς υπολογιστές.Επιστημονικά όμως έχει έναν ευρύτερο σκοπό που δεν περιορίζεται σε συγκεκριμένες τεχνολογικές επιλογές. Επιπρόσθετα, ο όρος πληροφορική υπονοεί και τη διερεύνηση φυσικών διεργασιών επεξεργασίας πληροφοριών. =Ορολογία=

Επεξεργασία: εισαγωγή και μετατροπή στοιχείων σε ηλεκτρονικό υπολογιστή, συγγραφή και διαμόρφωση κειμένου σε ηλεκτρονικό υπολογιστή. Π.χ. Η τελική επεξεργασία προσθέτει αξία σε ένα έγγραφο.

Διανομή: διάθεση πληροφοριών στους χρήστες του διαδικτύου με τη βοήθεια υπολογιστικών συστημάτων. Π.χ. Η διανομή λογισμικού για ένα μήνα θα παρέχεται δωρεάν.

Υπολογιστικά συστήματα: μεγάλα συστήματα υψηλού υπολογισμού για την επεξεργασία και διανομή πληροφοριών, server. Π.χ. Στην αγορά προσφέρεται μια σειρά από πακέτα υπηρεσιών για την καλύτερη εξυπηρέτηση σε θέματα που αφορούν τους υπολογισμούς.

Επεξεργασία πληροφοριών: η αλλαγή ενός συνόλου πληροφοριών, με τρόπο ανιχνεύσιμο από κάποιον παρατηρητή. Η αυτοματοποιημένη επεξεργασία πληροφοριών στηρίζεται στις έννοιες του αλγόριθμου και του υπολογισμού, επομένως συνδέεται στενά με την επιστήμη υπολογιστών.